Candice Bergen

**Candice Bergen** (* 9. Mai 1946 in Beverly Hills, Kalifornien, USA) is en US-amerikaansche Schauspelersche, de vele Tokiekers dör ehr Rull in de Feernsehreeg *Murphy Brown* bekannt worrn is, as ok dör ehr fröhe Hööftrull 1970 in den Speelfilm *Soldier Blue*. 

Candice Bergen is de Dochter vun Edgar Bergen – en bekannten Buuksnacker, de 1937 en hölten Sünneroscar för sien snackende Popp „Charlie McCarthy“ kregen hett – un Frances Westerman, de ünner de Naam *Frances Westcott* as Fotomodell arbeidt hett.

In Washington D.C. hett se en Studium anfungen in de Fachen Spraaken, Fotografie un Geisteswetenschoppen, wat se in Pennsylvania un later in de Swiez wietermaakt hett. Ehr Loopbahn hett se jüst as ehr Mudder in’t Modellgewarf anfungen, man al na korter Tiet kreeg se Anbotten för Rullen in’n Film. 1979 weer se för den Film *Starting Over* för den *Oscar* as ok för den *Golden Globe* as beste Nevendorstellerin nomineert. Filmpriesen hett se dorna vele wunnen. Bergen weer butendem de eerste Fro ünner de Gastgevers vun de Schau *[[Saturday Night Live]]*

1981 hett se den franzööschen Speelbaas Louis Malle heiraadt, mit den se bit to sien Dood 1995 tosamen  leeft hett. Tohopen hebbt se een Dochter (Chloë Malle).

Bergen is 2005 in de US-Feernsehreeg *Boston Legal* instegen, wo se *Shirley Schmidt*, de Grünnen- un Seniorpartnerin in een Afkaten-Kanzlei speelt. För disse Rull is se ok al för Priesen nomineert wesen.

Neven ehr Filmloopbahn, is se mitünner ok as Fotoreporterin ünnerwegens. Bito hett se en Theaterstück schreven un geiht de Maleree un de Schapend Kunst na. Neven Engelsch snackt se fletig Franzöösch un Spaansch.

## Filmografie (Utwahl)

## Utteken
Candice Bergen is veertig mol för Feernseh- un Filmpriesen nomineert wesen, dorünner ok eenmol för den Oscar. Wunnen hett se dorvun föffteihn Priesen:
* 1979: *Fro vun’t Johr* vun’t *[[Hasty Pudding Theatricals]]*.
* 1989: den *[[Golden Globe]]* in de Kategorie *[[Golden Globe Award/Best Serien-Hööftdorsteller – Kummedie oder Musical|Best Serien-Hööftdorsteller – Kummedie oder Musical]]* för *Murphy Brown*.
* 1989: den *[[Golden Apple]]* as weiblich Star vun’t Johr.
* 1989: den *[[Q Award]]* in de Kategorie *Best Hööftdorstellerin in en Kummediereeg* för *Murphy Brown*.
* 1989: den *[[Emmy]]* in de Kategorie *Best Hööftdorstellerin in en Feernseh-Kummediereeg* för *Murphy Brown*.
* 1990: den *[[Emmy]]* in de Kategorie *Best Hööftdorstellerin in en Feernseh-Kummediereeg* för *Murphy Brown*.
* 1990: den *[[Q Award]]* in de Kategorie *Best Hööftdorstellerin in en Kummediereeg* för *Murphy Brown*.
* 1991: den *[[Q Award]]* in de Kategorie *Best Hööftdorstellerin in en Kummediereeg* för *Murphy Brown*.
* 1992: den *[[Emmy]]* in de Kategorie *Best Hööftdorstellerin in en Feernseh-Kummediereeg* för *Murphy Brown*.
* 1992: den *[[American Comedy Award]]* as *Lustigste Hööftdorstellerin in en Feernsehreeg* in *Murphy Brown*
* 1992: den *[[Golden Globe]]* in de Kategorie *[[Golden Globe Award/Best Serien-Hööftdorsteller – Kummedie oder Musical|Best Serien-Hööftdorsteller – Kummedie oder Musical]]* för *Murphy Brown*.
* 1994: den *[[Emmy]]* in de Kategorie *Best Hööftdorstellerin in en Feernseh-Kummediereeg* för *Murphy Brown*.
* 1995: den *[[Emmy]]* in de Kategorie *Best Hööftdorstellerin in en Feernseh-Kummediereeg* för *Murphy Brown*.
* 2007: den *[[TV Land Award]]* för *Murphy Brown*.

## Weblenken